31987R3618
L 340/27
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3618/87 НА СЪВЕТА
от 30 ноември 1987 година
относно сключването на споразумение под формата на размяна на писма между Европейската икономическа общност и Република Тунис относно изменение на споразумението, засягащо някои вина с произход от Тунис с гарантирано наименование за произход
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално член 113 от него,
като взе предвид Споразумението за сътрудничество между Европейската икономическа общност и Република Тунис, подписано на 25 април 1976 г., и по-специално член 20, параграфи 2 и 3 от него,
като има предвид, че с Регламент (ЕИО) № 2457/78 (1) Съветът е одобрил от името на Общността споразумението под формата на размяна на писма между Европейската икономическа общност и Република Тунис, относно някои вина с произход от Тунис с гарантирано наименование за произход; като има предвид, че това споразумение е установило списък с вината, допуснати без мита при вноса им в Общността, с годишна тарифна квота от 50 000 хектолитра;
като има предвид, че вината, носещи наименованието „Coteaux d'Utique“, са признати за вина с гарантирано и контролирано регистрирано наименование за произход в съответствие с Регламент (ЕИО) № 997/81 на Комисията (2), изменен с Регламент (ЕИО) № 1224/83 (3),
ПРИЕ НАСТОЯЩИЯ РЕГЛАМЕНТ:
Член 1
Споразумението под формата на размяна на писма между Европейската икономическа общност и Република Тунис относно изменение на споразумението, засягащо някои вина с произход от Тунис с гарантирано наименование за произход, се одобрява с настоящото от името на Общността.
Текстът на споразумението е приложен към настоящия регламент.
Член 2
Председателят на Съвета се упълномощава да посочи лицето, оправомощено да подпише споразумението, с цел да обвърже Общността.
Член 3
Настоящият регламент влиза в сила на третия ден след публикуването му в Официален вестник на Европейските общности.
Той се прилага, считано от 1 ноември 1987 г.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 30 ноември 1987 година.